Rikunarita-ORG/Wikinium huggingface dataset:
# ಬೈಜಿಕ ಪೂರೈಕೆದಾರರ ಗುಂಪು

**ಬೈಜಿಕ ಪೂರೈಕೆದಾರರ ಗುಂಪು** (**ಪರಮಾಣು ಪೂರೈಕೆದಾರರ ಗುಂಪು - ಎನ್ಎಸ್‍ಜಿ**) ಬೈಜಿಕ ಅಸ್ತ್ರಗಳನ್ನು ತಯಾರಿಸಲು ಬಳಸಬಹುದಾದ ವಸ್ತುಗಳು, ಉಪಕರಣ ಮತ್ತು ತಂತ್ರಜ್ಞಾನದ ರಫ್ತನ್ನು ನಿಯಂತ್ರಿಸಿ ಬೈಜಿಕ ಪ್ರಸರಣವನ್ನು ತಡೆಗಟ್ಟಲು ಬಯಸುವ ಬೈಜಿಕ ಪೂರೈಕೆದಾರ ದೇಶಗಳ ಒಂದು ಗುಂಪು.

ಮೇ ೧೯೭೪ರಲ್ಲಿ ಭಾರತದ ಬೈಜಿಕ ಪರೀಕ್ಷೆಗೆ ಪ್ರತಿಕ್ರಿಯೆಯಾಗಿ ಎನ್ಎಸ್‍ಜಿ ಸ್ಥಾಪನೆಗೊಂಡಿತು ಮತ್ತು ಮೊದಲು ನವೆಂಬರ್ ೧೯೭೫ರಲ್ಲಿ ಭೇಟಿಮಾಡಿತು. ಕೆಲವು ಅಸ್ತ್ರೇತರ ನಿರ್ದಿಷ್ಟ ಬೈಜಿಕ ತಂತ್ರಜ್ಞಾನವನ್ನು ಅಸ್ತ್ರಗಳ ಅಭಿವೃದ್ಧಿಗೆ ಸರಾಗವಾಗಿ ಪರಿವರ್ತಿಸಬಹುದು ಎಂದು ಆ ಪರೀಕ್ಷೆ ತೋರಿಸಿಕೊಟ್ಟಿತು. ಈಗಾಗಲೇ ಬೈಜಿಕ ಅಪ್ರಸರಣ ಒಪ್ಪಂದದ (ಎನ್‍ಪಿಟಿ) ಸಹಿದಾರ ರಾಷ್ಟ್ರಗಳು ಬೈಜಿಕ ಉಪಕರಣ, ಸಾಮಗ್ರಿಗಳು ಅಥವಾ ತಂತ್ರಜ್ಞಾನದ ರಫ್ತನ್ನು ಇನ್ನಷ್ಟು ಸೀಮಿತಿಗೊಳಿಸುವ ಅಗತ್ಯ ಕಂಡವು. ಎನ್‍ಪಿಟಿ ಯಲ್ಲಿಲ್ಲದ ಮತ್ತು ಜ಼್ಯಾಂಗರ್ ಸಮಿತಿಯಲ್ಲಿಲ್ಲದ ರಾಷ್ಟ್ರಗಳನ್ನು, ಆಗ ನಿರ್ದಿಷ್ಟವಾಗಿ ಫ಼್ರಾನ್ಸ್ ಅನ್ನು, ಒಳ ತರುವುದು ಮತ್ತೊಂದು ಪ್ರಯೋಜನವಾಗಿತ್ತು.

೧೯೭೫ರಿಂದ ೧೯೭೮ರ ವರೆಗೆ ಲಂಡನ್‍ನಲ್ಲಿ ಭೇಟಿಗಳ ಸರಣಿ ರಫ್ತಿಗಾಗಿ ಮಾರ್ಗದರ್ಶನಗಳ ಒಪ್ಪಂದಗಳಲ್ಲಿ ಪರಿಣಮಿಸಿತು. ಕೆಲವು ಅಂತರರಾಷ್ಟ್ರೀಯ ಪರಮಾಣು ಶಕ್ತಿ ಸಂಸ್ಥೆಯ ರಕ್ಷಣೋಪಾಯಗಳನ್ನು ಒಪ್ಪಿಕೊಂಡರೆ ಮಾತ್ರ ಅಥವಾ ಸುರಕ್ಷತೆಗೆ ಸಂಬಂಧಿಸಿದ ಅಸಾಧಾರಣ ಸಂದರ್ಭಗಳು ಇದ್ದರೆ ಮಾತ್ರ ಪಟ್ಟಿಯಲ್ಲಿದ್ದ ವಸ್ತುಗಳನ್ನು ಅಬೈಜಿಕ ದೇಶಗಳಿಗೆ ರಫ್ತು ಮಾಡಬಹುದಾಗಿತ್ತು.

ಈ ಭೇಟಿಗಳು ಲಂಡನ್‍ನಲ್ಲಿ ನಡೆದ ಕಾರಣ ಈ ಗುಂಪಿಗೆ "ಲಂಡನ್ ಕ್ಲಬ್" ಎಂಬ ಹೆಸರು ಬಂದಿತು.

ಎನ್ಎಸ್‍ಜಿ ೧೯೯೧ ರ ವರೆಗೆ ಮತ್ತೆ ಭೇಟಿಯಾಗಲಿಲ್ಲ. ಪ್ರಚೋದಕ ಪಟ್ಟಿ ೧೯೯೧ರ ವರೆಗೆ ಬದಲಾಗದೆ ಉಳಿಯಿತು, ಆದರೆ ಜ಼್ಯಾಂಗರ್ ಪಟ್ಟಿ ನಿಯತವಾಗಿ ನವೀಕರಿಸಲ್ಪಡುತ್ತಿತ್ತು.

ಚೀನಾ ೨೦೦೪ ರಲ್ಲಿ ಈ ಗುಂಪಿನ ಸದಸ್ಯವಾಯಿತು. ೨೦೧೬ ರ ವೇಳೆಗೆ ಈ ಗುಂಪಿನಲ್ಲಿ ೪೮ ಸದಸ್ಯರುಗಳಿದ್ದವು. ೨೦೧೦ರಿಂದ ಭಾರತ ಈ ಗುಂಪಿನ ಸದಸ್ಯನಾಗಲು ಪ್ರಯತ್ನಿಸುತ್ತಿದೆ. ಅಮೇರಿಕ, ಬ್ರಿಟನ್, ಫ಼್ರಾನ್ಸ್, ರಷ್ಯಾ, ಸ್ವಿಟ್ಸರ್ಲಂಡ್, ಜಪಾನ್, ಮುಂತಾದ ರಾಷ್ಟ್ರಗಳು ಈ ಗುಂಪಿನಲ್ಲಿ ಭಾರತದ ಭಾಗವಹಿಕೆಯನ್ನು ಬೆಂಬಲಿಸಿವೆ. ಆದರೆ ಚೀನಾ ಭಾರತದ ಪ್ರವೇಶವನ್ನು ವಿರೋಧಿಸುತ್ತಿದೆ. ಈ ಗುಂಪಿಗೆ ಪಾಕಿಸ್ತಾನದ ಪ್ರವೇಶಕ್ಕೆ ಚೀನಾದ ಬೆಂಬಲವಿದೆ.

## ಉಲ್ಲೇಖಗಳು
# ೧೮೨೫

|  |  |
| --- | --- |
| **ಶತಮಾನಗಳು:**  | ೧೮ನೇ ಶತಮಾನ - **೧೯ನೇ ಶತಮಾನ** - ೨೦ನೇ ಶತಮಾನ |
| **ದಶಕಗಳು:** |  ೧೭೯೦ರ ೧೮೦೦ರ ೧೮೧೦ರ  - ೧೮೨೦ರ -  ೧೮೩೦ರ  ೧೮೪೦ರ  ೧೮೫೦ರ
 |
| **ವರ್ಷಗಳು:** | ೧೮೨೨ ೧೮೨೩ ೧೮೨೪ - **೧೮೨೫** - ೧೮೨೬ ೧೮೨೭ ೧೮೨೮ |

**೧೮೨೫ ಇತರ ಪಂಚಾಂಗಗಳಲ್ಲಿ**| ಗ್ರೆಗೋರಿಯನ್ ಪಂಚಾಂಗ | 1825 *MDCCCXXV* |
| ಆಬ್ ಊರ್ಬೆ ಕೋಂಡಿಟಾ | 2578 |
| ಆರ್ಮೀನಿಯಾದ ಪಂಚಾಂಗ | 1274 ԹՎ ՌՄՀԴ |
| ಬಹಾಈ ಪಂಚಾಂಗ | -19 – -18 |
| ಬರ್ಬರ್ ಪಂಚಾಂಗ | 2775 |
| ಬೌದ್ಧ ಪಂಚಾಂಗ | 2369 |
| ಬರ್ಮಾದ ಪಂಚಾಂಗ | 1187 |
| ಬಿಜಾಂಟೀನದ ಪಂಚಾಂಗ | 7333 – 7334 |
| ಈಜಿಪ್ಟ್ ಮೂಲದ ಕ್ರೈಸ್ತರ ಪಂಚಾಂಗ | 1541 – 1542 |
| ಈಥಿಯೋಪಿಯಾದ ಪಂಚಾಂಗ | 1817 – 1818 |
| ಯಹೂದೀ ಪಂಚಾಂಗ |  5585 – 5586  |
| ಹಿಂದು ಪಂಚಾಂಗಗಳು |  |
|  - *ವಿಕ್ರಮ ಶಕೆ* | 1880 – 1881 |
|  - *ಶಾಲಿವಾಹನ ಶಕೆ* | 1747 – 1748 |
|  - *ಕಲಿಯುಗ* | 4926 – 4927 |
| ಹಾಲಸೀನ್ ಪಂಚಾಂಗ | 11825 |
| ಇರಾನ್‌‌ನ ಪಂಚಾಂಗ | 1203 – 1204 |
| ಇಸ್ಲಾಮ್ ಪಂಚಾಂಗ | 1240 – 1241 |
| ಕೊರಿಯಾದ ಪಂಚಾಂಗ | 4158 |
| ಥೈಲ್ಯಾಂಡ್‌‌ನ ಸೌರಮಾನ ಪಂಚಾಂಗ | 2368 |

ವರ್ಷ **೧೮೨೫** (**MDCCCXXV**) ಗ್ರೆಗೋರಿಯನ್ ಪಂಚಾಂಗದ ಶನಿವಾರ ಆರಂಭವಾದ ಸಾಮಾನ್ಯ ವರ್ಷವಾಗಿತ್ತು.

## ೧೮೨೫ರ ಘಟನೆಗಳು

## ಜನನ

## ಮರಣ
# ಜೂನ್ ೧

ಜೂನ್ ತಿಂಗಳಿನಲ್ಲಿ ಮೂವತ್ತು ದಿನಗಳಿರುತ್ತವೆ. ಜೂನ್ ೧ - ಜೂನ್ ತಿಂಗಳ ಮೊದಲನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೧೫೨ನೇ ದಿನ (ಅಧಿಕ ವರ್ಷದಲ್ಲಿ ೧೫೩ನೇ ದಿನ).
ಜೂನ್ ೨೦೨೬

## ಪ್ರಮುಖ ಘಟನೆಗಳು

* ೧೫೩೩ - ಎನ್ ಬೊಲಿನ್ ಇಂಗ್ಲೆಂಡಿನ ರಾಣಿಯಾಗಿ ಪಟ್ಟ ಧರಿಸಿದಳು.
* ೨೦೦೧ - ನೇಪಾಳದ ಯುವರಾಜ ದೀಪೇಂದ್ರ ತನ್ನ ತಂದೆ ರಾಜ ಬೀರೇಂದ್ರನ ಸಮೇತ ತನ್ನ ಇಡೀ ಕುಟುಂಬವನ್ನು ಹತ್ಯೆ ಮಾಡಿದನು.

## ಜನನ

* ೧೯೭೫ - ಭಾರತದ ವೈಟ್ ಲಿಫ್ಟಿಂಗ್ ಆಟಗಾತಿ ಕರ್ಣಂ ಮಲ್ಲೇಶ್ವರಿ.

## ನಿಧನ

* ೧೯೯೬ - ನೀಲಂ ಸಂಜೀವ ರೆಡ್ಡಿ, ಭಾರತದ ೫ನೇ ರಾಷ್ಟ್ರಪತಿ.

## ರಜೆಗಳು/ಆಚರಣೆಗಳು

* ಸಮೋಅ - ಸ್ವಾತಂತ್ರ್ಯ ದಿನಾಚರಣೆ (೧೯೬೨)

## ಹೊರಗಿನ ಸಂಪರ್ಕಗಳು

* ಇತಿಹಾಸದಲ್ಲಿ ಈ ದಿನ Archived 2005-08-05 ವೇಬ್ಯಾಕ್ ಮೆಷಿನ್ ನಲ್ಲಿ.
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್ : ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ

|  |
| --- |
| ಜನವರಿ | ಫೆಬ್ರುವರಿ | ಮಾರ್ಚ್ | ಏಪ್ರಿಲ್ | ಮೇ | ಜೂನ್ | ಜುಲೈ | ಆಗಸ್ಟ್ | ಸೆಪ್ಟೆಂಬರ್ | ಅಕ್ಟೋಬರ್ | ನವೆಂಬರ್ | ಡಿಸೆಂಬರ್ |
# ಬೆಂಜಮಿನ್ ಫ್ರ್ಯಾಂಕ್ಲಿನ್

| ಬೆಂಜಮಿನ್ ಫ್ರ್ಯಾಂಕ್ಲಿನ್ |
| --- |
|  |
| ವೈಯಕ್ತಿಕ ಮಾಹಿತಿ |
| ಜನನ | (೧೭೦೬-೦೧-೧೭)೧೭ ಜನವರಿ ೧೭೦೬ ಬಾಸ್ಟನ್, ಮ್ಯಾಸಚೂಸೆಟ್ಸ್ |
| ಮರಣ | April 17, 1790(1790-04-17) (aged 84) ಫಿಲಡೆಲ್ಫಿಯ, ಪೆನ್ಸಿಲ್ವೇನಿಯ |
| ರಾಷ್ಟ್ರೀಯತೆ | United States |
| ಸಂಗಾತಿ(ಗಳು) | ದೆಬೋರಾಃ ರೀಡ್ |
| ಮಕ್ಕಳು | ವಿಲಿಯಮ್ ಫ್ರ್ಯಾಂಕ್ಲಿನ್ Francis Folger Franklin Sarah Franklin Bache |
| ಉದ್ಯೋಗ | ವಿಜ್ಞಾನಿ ಲೇಖಕ ರಾಜಕಾರಣಿ |

**ಬೆಂಜಮಿನ್ ಫ್ರ್ಯಾಂಕ್ಲಿನ್** (ಜನನ: ಜನವರಿ ೧೭, ೧೭೦೬ - ಮರಣ: ಏಪ್ರಿಲ್ ೧೭, ೧೭೯೦) ಇವರು ಆಮೇರಿಕಾ ಸಂಯುಕ್ತ ಸಂಸ್ಥಾನದ ಸಂಸ್ಥಾಪಕರಲ್ಲಿ ಒಬ್ಬರು. ಇವರು ಲೇಖಕರು, ಮಾನವ ಹಕ್ಕುಗಳ ಹೋರಾಟಗಾರರು, ವಿಜ್ಞಾನಿಯು, ರಾಜ್ಯನೀತಿಶಾಸ್ತ್ರಜ್ಞರು, ಸಂಶೋಧಕರು, ಮುದ್ರಕರು ಮತ್ತು ರಾಯಭಾರಿಯೂ ಆಗಿದ್ದರು. ಅಮೆರಿಕ ಸಂಯುಕ್ತ ಸಂಸ್ಥಾನದ ಬಾಸ್ಟನ್ ನಲ್ಲಿ ಜನನ. ಚಿಕ್ಕಂದಿನಿಂದಲೇ ವಿಜ್ಞಾನದಲ್ಲಿ ಆಸಕ್ತಿ. ಮುದ್ರಣಾಲಯದಲ್ಲಿ ಮೊಳೆ ಜೋಡಿಸುವುದರಿಂದ ಹಿಡಿದು, ಲೇಖನ ಬರೆಯುವವರೆಗೂ ಎಲ್ಲ ಕೆಲಸಗಳನ್ನು ಮಾಡಿದರು.
ಇವರು ವಿಜ್ಞಾನ ಕ್ಷೇತ್ರದಲ್ಲಿ ವಿದ್ಯುಚ್ಛಕ್ತಿ ಸಂಬಂಧಿತ ಸಂಶೋಧನೆಗೆ ಮತ್ತು ಭೌತಶಾಸ್ತ್ರದ ಇತಿಹಾಸದ ಕೆಲಸಗಳಿಗೆ ಹೆಸರುವಾಸಿಯಾಗಿದ್ದಾರೆ. ೧೭೫೨ರಲ್ಲಿ ಗುಡುಗು,ಬಿರುಗಾಳಿಯ ಸಂದರ್ಭದಲ್ಲಿ ಆಕಾಶದಲ್ಲಿ ಗಾಳಿಪಟವನ್ನು ಹಾರಿಸುವಾಗ, ಮಿಂಚಿನಲ್ಲಿ ವಿದ್ಯುತ್ ಇದೆ ಎಂದು ಕಂಡುಕೊಂಡರು.ಈ ಘಟನೆ **ಫ್ರಾಂಕ್ಲಿನ್**ಗೆ ಮಿಂಚುವಾಹಕಗಳನ್ನು ತಯಾರಿಸಲು ಪ್ರೇರೇಪಣೆಯಾಯಿತು.**ಬೆಂಜಮಿನ್ ಫ್ರಾಂಕ್ಲಿನ್** ಮಿಂಚುವಾಹಕಗಳನ್ನಲ್ಲದೆ ಸ್ಟೌವ್,ಕನ್ನಡಕ ಮುಂತಾದುವನ್ನು ನಿರ್ಮಿಸಿದರು.ವಾತಾಯನ ವ್ಯವಸ್ಥೆ ಸರಿ ಇಲ್ಲದ ಕೋಣೆಗಳಲ್ಲಿದ್ದರೆ ಕಾಯಿಲೆ ಬಹು ಬೇಗ ಹರಡುತ್ತದೆ ಎಂಬುದನ್ನು ತಿಳಿಸಿದರು.ಲಂಡನ್ನಿನ ರಾಯಲ್ ಸೊಸೈಟಿಯ ಸದಸ್ಯತ್ವ ಇವರಿಗೆ ಲಭಿಸಿತು.
೧೭೫೩ರ ನಂತರ ಅಮೆರಿಕದಲ್ಲಿ ಅನೇಕ ಮಿಂಚುವಾಹಕಗಳನ್ನು ತಯಾರಿಸಿ,ಎಡ್ ಸ್ಟೋನ್ ಲೈಟ್ ಹೌಸ್,ಇಟಲಿಯ ಸಿಡಿಮದ್ದು ಪುಡಿ ಭಂಡಾರ,ಬ್ರಿಟಿಷ್ ಸಿಡಿಮದ್ದು ಉಗ್ರಾಣ ಮುಂತಾದ ಬಹುಮುಖ್ಯ ಕಟ್ಟಡಗಳನ್ನು ರಕ್ಷಿಸಲಾಯಿತು.
ಇವರು ಅಮೇರಿಕಾ ದೇಶದಲ್ಲಿಯೇ ಮೊತ್ತಮೊದಲ ಸಾರ್ವಜನಿಕ ಗ್ರಂಥಾಲಯವನ್ನು ಮತ್ತು ಪೆನ್ಸಿಲ್ವೇನಿಯಾ ರಾಜ್ಯದಲ್ಲಿ ಮೊದಲ ಅಗ್ನಿಶಾಮಕ ಠಾಣೆಯನ್ನು ಸ್ಥಾಪಿಸಿದರು.

## ಉಲ್ಲೇಖಗಳು